Subject: Vastus täiendavale pöördumisele
From: Maiga Liiv - TTJA <[email-masked]>
To: "[email-masked]" <[email-masked]>
Date: Fri, 20 Feb 2026 12:13:29 +0000

Teie 13.02.2026
Meie 20.02.2026 nr 1-9/2026/0229
Lp Priit Tammvee
AS Elektritsentrum

Pöördusite 13.02.2026 teiste hulgas Tarbijakaitse ja Tehnilise Järelevalve Ameti (edaspidi TTJA) poole ja soovite vastuseid kahele küsimusele: 1) Kust elektritööde tellija, kes tegutseb vastavalt Töövõtjaga sõlmitud lepingu alusel, võib saada õigusliku ja professionaalse abi lepingu nõuete täitmise ja paigaldise nõutud ja õigusliku dokumentatsiooni esitamise kohta, kui mitte Riiklikust Tehnilise Järelevalve Inspektsiooni käest? 2) Kas Tehnilise Järelevalve Inspektsiooni, kui riikliku ehituse ja elektritööde järelevalve asutuse ülesannetesse kuulub ainut küsija edasi saatmine Kliimaministeeriumi ja Majandus- ja Kommunikatsiooni Ministeeriumi poole?

TTJA vastab Teie küsimustele nende esitamise järjekorras järgmiselt.
1) TTJA ülesannete hulka ei kuulu majandustegevuses tegutsevate ettevõtete vahelise töövõtulepingu poolte õigusnõustamine, mistõttu puudub tal pädevus selliste töövõtulepingute hindamiseks või kommenteerimiseks. Töövõtulepingu nõudeid, sh selles kokkulepitud paigaldise dokumentatsiooni esitamise nõue, puudutava õigusliku ja professionaalse abi saamiseks tuleb Teil pöörduda vastavale valdkonnale spetsialiseerinud õigusnõustaja või advokaadi poole.
2) TTJA kui ehitusseadustiku ja seadme ohutuse seaduse nõuete täitmise üle riiklikku järelevalvet teostav asutus annab selgitusi üksnes oma pädevuse piires. TTJA 12.02.2026 kirjas nr 1-9/2026/0198 selgitati Teile, millistes seadustes ja õigusaktides on sätestatud ehitiste ehitamise dokumenteerimise nõuded ning auditi kohustusega elektripaigaldise auditi tegemise ja auditi tulemuste esitamise nõuded ning samuti elektritööde dokumenteerimise nõue. Kuivõrd nimetatud nõuete osas sisuliste selgituste andmine ei ole TTJA pädevuses, suunatigi Teid täpsemate selgituste saamiseks vastavate ministeeriumite poole, kelle ülesanne on selgitada seadusandja tahet nõuete kehtestamisega seonduvalt.
Lugupidamisega

Maiga Liiv

õigusnõunik

Õigusosakond

6672076 | [email-masked]<mailto:[email-masked]> | www.ttja.ee<https://ttja.ee/>

Tarbijakaitse ja Tehnilise Järelevalve Amet

Endla 10A, 10122 Tallinn

Koos loome ohutuma ja õiglasema Eesti!